Vijesti Hrvatska 06. 02. 2008. | 23:45 Stanje na mjestu havarije turskog broda je pod nadzorom, smanjen intenzitet požara Foto: Duško Marušić Požar, koji je rano jutros buknuo na turskom teretnom brodu "Und Adriyatik", 13 nautičkih milja zapadno od Rovinja, i dalje je aktivan, ali je prema posljednjim informacijama dobivenim oko 23 sata intenzitet smanjen. Po riječima zapovjednika zapovjedništva zaštite i spašavanja Istarske županije Dina Kozlevca trenutačno se na mjestu havarije nalaze dva remorkera iz Rijeke koji vodenim topovima hlade oplatu broda. "Tijekom cijele noći brod Und Adriyatik čuvat će i vodom polijevati dva remorkera, a u toj akciji bit će uključeno desetak ljudi", istaknuo je zapovjednik Kozlevac. To bi, smatra on, trebalo dovesti do toga da brod bude u potpunosti ohlađen kako bi ga se mogao uzeti u tegalj. Da je situacija pod kontrolom ranije večeras potvrdio je i istarski župan Ivan Jakovčić nakon izvanredne sjednice Zapovjedništva zaštite i spašavanja Istarske županije u Puli: "Situacija na mjestu pomorske nesreće, gdje je jutros izbio požar na turskom teretnom brodu, pod nadzorom je i za sada nemamo nikakvih indicija o ikakvu onečišćenju mora." Tijekom dana u gašenju požara sudjelovala su dva tegljača u koordinaciji s kanaderima Hrvatske vojske koji su djelovali u dva navrata ne samo gaseći nego i hladeći brod. "Sva aktivnost bila je usmjerena k tome da se ne dopusti da brod potone, t.j. da se ne pregrije jer je doslovce bio buktinja. U tome smo danas uspjeli, onečišćenja nema i sada nastavljamo s poslom" - kazao je zapovjednik Kozlevac. Po njegovim riječima u međuvremu razrađuju se i drugi scenariji kako bi se more zaštitilo od mogućeg onečišćenja. Stoga će oko broda noćas biti postavljene sigurnosne brane, kako bi se moglo na vrijeme zaustaviti moguće onečišćenje mora. "Riječi je o kompliciranoj operaciji jer istodobno moramo kombinirati gašenje i postavljanje brana. One će biti dugačke dvije tisuće metara, a postavljat će ih desetak ljudi. Za sada imamo odgovore na sva pitanja, odnosno na bilo koji scenarij" - poručio je Dino Kozlevac.
Foto: Duško Marušić Odgovarajući na pitanje novinara, kazao je kako je po ocjeni stručnjaka opasnost od potonuća broda vrlo malena, a brod se kreće ovisno o morskim strujama. "On se, na žalost, ne može uzeti u tegalj, ne može se učvrstiti. Danas se kretao 4-5 nautičkih milja prema obali, no vremenske prognoze nam idu u prilog jer se očekuje bura koja će uvelike olakšati situaciju", naglasio je Kozlevac. Dodao je kako nitko ne očekuje eksploziju broda jer je, kako je kazao, "teret u dobroj mjeri već izgorio". Potvrdio je kako je petorica stručnjaka iz Nizozemske večeras stigla u Pulu, koje su angažirali brodovlasnici. "Njihov je zadatak pomoći u rješavanju ovog slučaja jer je riječ o tvrtki specijaliziranoj za gašenje požara na brodovima. Oni će još noćas helikpoterom biti spušteni na brod", zaključio je zapovjednik Zapovjedništva zaštite i spašavanja Istarske županije Dino Kozlevac. Ronald Ružić: Čekanje bure je uvreda susjedima
Nezavisni pomorski savjetnik Ronald Ružić upozorava da je čekanje bure uvreda susjednim zemljama jer bi se Hrvatska zajedno s Italijom i Slovenijom trebala brinuti za sigurnost Jadrana. "Brod treba pod hitno otegliti do prve plićine dovoljno udaljene od naselja i pristupiti eksplozivnom gašenju požara," rekao je Ružić u večerašnjoj emisiji "Otvoreno HTV-a. Ružić napominje da se pod svaku cijenu treba spriječiti potonuće turskog broda jer bi u tom slučaju od potonulog "Und Adryatika", koji se trenutno nalazi na vrlo prometnom dijelu Jadrana, prijetila opasnost da se u budućnosti neki drugi brod, u najgorem slučaju tanker, nasuče na njega. Naglasio je također da je ova nesreća dobra škola za nadzor nad Zaštićenim ekološko-ribolovnim pojasom. Podsjetimo, na turskom teretnom brodu "Und Adriyatik", jutros je izbio požar koji još gori, a od popodneva ga gase dva kanadera jer je, po najnovijim podatcima, vatra načinila otvor u palubi kroz koje je sada moguće ubaciti sredstva za gašenje. "Brod se trenutačno nalazi na 10 do 12 nautičkih milja od kopna, no po vremenskoj prognozi vjetar je promijenio smjer, pa se nadam da će ga bura ipak udaljiti od istarske obale prema otvorenu moru", izjavio je ministar unutarnjih poslova Berislav Rončević nakon povratka s mjesta pomorske nesreće. On se nada da će cijeli taj događaj dobro završiti. Brod ne tone, još nema onečišćenja
"Brod ne tone i za sada nema nikakvih onečišćenja na moru" - zaključio je ministar Rončević. On je oštro odbacio tvrdnje savudrijskih ribara da je talijanska obalna straža reagirala prije hrvatskih služba za spašavanje. Na brodu "Und Adriyatik", dužine 193 metra, koji je plovio iz Istanbula u Trst, nalazi se 200 kamiona i devet tona opasna tereta. U međuvremenu su aktivirani državni Stožer za provedbu plana intervencija kod iznenadnog onečišćenja mora kojim predsjeda predstavnik Državne uprave za zaštitu i spašavanje, te dva županijska stožera Istarske i Primorsko-goranske županije, dok akciju spašavanja i dalje koordinira Nacionalna središnjica za traganje i spašavanje na moru. Među posadom "Und Adryatika" četiri ozlijeđena
Četiri člana posade turskog broda Und Adryatik izvješćuje talijanska agencija ANSA. Na brodu su se nalazila 22 člana posade i devet putnika, turskih vozača kamiona. Oni su po mraku prešli na grčki brod s kojim su došli u Veneciju gdje su četvorica među njima prebačeni u bolnicu zbog opeklina prvog i drugog stupnja, i sumnji na ozljede kralježaka i kostiju udova. Poziv u pomoć poslan u 4.04 sata
Brod "Und Adryatik" koji plovi pod turskom zastavom rano jutros zahvatio je požar, 16 nautičkih milja zapadno od Rovinja, na granici hrvatskog teritorijalnog mora i Zaštićenoga ribolovnog pojasa (ZERP-a), izjavila je jutros Marina Halužan, glasnogovornica Ministarstva mora, prometa i infrastrukture. Na mjesto nesreće odmah su upućena tri broda koja su se našla u blizini. Posada grčkog broda "Ikarus Palace" oko 7 sati spasila je sve ljude s broda zahvaćena požarom.
Foto: Duško Marušić Poziv u pomoć upućen je s broda Nacionalnoj središnjici za traganje i spašavanje na moru sa sjedištem u Rijeci rano jutros, u 4.04 sati, putem obalne Radio postaje Split. (Hina/M.Mik.)
Komentari
Galerija slika Ekološka katastrofa na pomolu: brod u plamenu Opširnije Kalmeta i Rončević: Pomoć nam ne treba, stvar je pod nadozorom Slovenija prati stanje i nudi pomoć ANSA: Zagađenje prijeti i talijanskim obalama Talijanska letjelica prva stigla do broda? Nad mjestom havarije već se prije 7.00 sati našla talijanska letjelica – helikopter ili avion. Komunicirala je s centrom talijanske Obalne straže u Veneciji, odakle su im naložili da u slučaju potrebe izbace splav za spašavanje. Letjelica koja se odazivala na ime Manta 10 - 002, upozorila je talijanske ribarice koje su se nalazile u blizini broda da se udalje od pet do sedam milja. Sve se to događalo na rubu hrvatskog teritorijalnog mora i ZERP-a, što dovoljno govori koliko se ZERP provodi, navodi Vjeran Piršić iz udruge Eko Kvarner, pozivajući se na radijsku konverzaciju Talijana koju je jučer ujutro “presreo” ribar iz Umaga. Iz Ministarstva mora odlučno odbacuju sve navode o prisutnosti talijanske letjelice i ribarica te o sudjelovanju talijanske Obalne straže u spašavanju broda u hrvatskim teritorijalnim vodama. Ističu da su upravo oni obavijestili talijanske i slovenske kolege o havariji. (S. Ve.) Stručnjaci: Kamioni s gorivom opasan su teret Jedan riječki kapetan, koji se bavio upravo havarijama i osiguranjima brodova, ističe da je važna luka ukrcaja tereta i točna deklaracija što se prevozi. To, osim broda, mora imati i agent broda. Ukrcani kamioni imaju svoje tankove i gorivo i već su sami po sebi u kategoriji opasnih. Opasni teret koji je naveden u tonama mora imati svoju klasifikaciju. Raspon opasnosti u pomorskim pravilima je velik – gotovo stotinjak opasnosti prema vrsti tereta. Ako brod ostane plutati, tada će istraga biti jednostavnija, iako može trajati mjesecima. No ako potone, tada je i kudikamo teže utvrđivanje prave istine. (G. B.) Ostale vijesti Sanader: Za spore pregovore Hrvatske s EU krive su obje strane Lovrin: RH će do ljeta poslati EK nacrt ispunjavanja mjerila u pravosuđu Swoboda: Za rješenje ZERP-a treba biti dovoljno kreativan Nedjelja opet na ocjenu ustavnosti Sanader: Moguće je smanjivanje stope PDV-a Vlada donijela 'akcijski plan' za ubrzanje pregovora s EU Hrvatska gradi flotu za nadzor Jadrana
O cargueiro turco UND Adriyatik em chamas

O cargueiro turco UND Adriyatik pegou fogo na manhã do dia 6 no mar Adriático a 24 quilômetros da cidade de Rovinj, Croácia. Um SOS foi emitido as 4:04 do horário local.

A embarcação, de 193 metros, partiu da cidade turca de Istambul e dirigia-se para Trieste, Itália. Transportava 200 caminhões e nove toneladas de materiais perigosos, além de 100 a 200 toneladas de combustível.

Os 31 tripulantes foram resgatados pela embarcação grega ''Ikarus Palace'' que seguia para Veneza.

Na manhã de 7 de fevereiro, o cargueiro, ainda em chamas, estava a 8 quilômetros das ilhas Brijuni, um parque nacional. Segundo as fontes croatas a possibilidade de afundamento e desastre ecológico é pequena.